cyanic-selkie/wikianc huggingface dataset:
Marvel Cinematic Universe: Neljäs vaihe
Hawkeye (2021)
Huhtikuussa 2019 raportoitiin, että Jeremy Rennerin näyttelemään Clint Bartoniin / Haukansilmään keskittyvä minisarja oli tekeillä. Sarjan juonen on kerrottu keskittyvän Bartonin yritykseen kouluttaa Kate Bishopista uusi Haukansilmä. Sarja julkistettiin virallisesti vuoden 2019 San Diego Comic-Con Internationalissa, Jonathan Iglan toimiessa sarjan pääkäsikirjoittajana. Hailee Steinfeld oli siihen aikaan harkittuna Bishopin näyttelijäksi, ja hänen roolivalintansa vahvistettiin joulukuussa 2020. Kuvaukset alkoivat New Yorkissa joulukuussa 2020, Bertin ja Bertien ohjaatessa puolet sarjat jaksoista ja Rhys Thomasin ohjatessa loput. Sarjaa kuvattiin myös Trilith Studiosin tiloissa Atlantanssa. Kuvaukset päättyivät huhtikuussa 2021. Hawkeye koostuu kuudesta jaksosta, joista kaksi ensimmäistä julkaistiin 24. marraskuuta 2021 ja loput viikoittain 22. joulukuuta 2021 asti. Sarjalle on kehitteillä spin-off -sarja, Echo, jossa Alaqua Cox palaa Maya Lopezin / Kaiun rooliin.
Ms. Marvel (2022)
16-vuotias supersankareiden fani Kamala Khan yrittää sopeutua sekä muslimiyhteisöönsä että kouluunsa. Mutta saatuaan itsekin supervoimat, hänen elämästään tulee yhä vaikeampaa.
Brittney Wilson
Ura
Wilson aloitti näyttelijänuransa 6-vuotiaana ja on esiintynyt yli 30 televisio- ja radiomainoksissa. Roolisuorituksista Wilson onkin saanut jo yhteensä kuusi ehdokkuutta ja kenties tunnetuin rooli on Myra tv-sarjassa Romeo!. Ennen Romeo!-sarjaa hän esiintyi usein televisiosarjoissa vierailevissa rooleissa. Kuitenkin Romeo!-sarjan aikana Wilson esiintyi elokuvissa kuten Zolar, Best Friends ja Chasing Christmas.
Vuosaari-lehti
Vuosaari-lehti on vuonna 1965 perustettu Helsingin Vuosaaren kaupunginosan asioita käsittelevä ilmaisjakelulehti. Lehti ilmestyy kerran viikossa keskiviikkoisin. Sen levikki oli vuoden 2007 keväällä noin 18 000 kappaletta. Levikki nousee jatkuvasti Vuosaaren asukasmäärien kasvun tahdissa.
Bellucci
Bellucci on muun muassa seuraavien henkilöiden sukunimi:
Löyttylammi (Hämeenlinna)
Vesistösuhteet
Lampi sijaitsee Kokemäenjoen vesistössä Vanajan reitin valuma-alueella Räikälänjoen valuma-alueeseen, johon Alajoen valuma-alue kuuluu. Lammen vedenpinnan korkeus on 132,3 metriä mpy. Lampeen on johdettu neljä metsäojaa, jotka tuovat siihen ojitettujen soiden kuivatusvesiä. Sen koillispäästä lähtee Sonnanoja, joka virtaa luontaisena ja laskee parin kilometrin päässä Takajärven Könnönlahteen.
Lidköpingin kunta
Vuonna 2007 kunnassa oli 381,09 km² peltoa, joten saman ajankohdan maapinta-alaan vertaamalla saadaan peltojen osuudeksi 54,2 prosenttia kunnan maapinta-alasta.
Elinkeinot
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
Alinen Piimäsjärvi
Maantiede
Järven rantaviiva on 1,1 kilometriä pitkä ja ranta on pääosin moreeni- ja kalliopohjaista metsämaastoa sekä peltomaata. Etelässä järvi rajoittuu Kartanovuoreen, joka erottaa sen Ylisestä Piimäsjärvestä. Ympäröivä kylä on nimeltään Piimäsjärvenmaa.
Vihtori Kivimäki
Maalaisliitolla ei Kivimäen aikana ollut erillistä puoluetoimistoa, joten puoluekanslia toimi hänen kotonaan Peräseinäjoella, Lapualla ja lopuksi Vihannissa. Järjestelyä pidettiin puolueen piirissä epätyydyttävänä. Marraskuusta 1924 alkaen puoluesihteerin tehtävä vakinaistettiin uudelleen ja puolueelle perustettiin pysyvä puoluetoimisto Helsinkiin. Kivimäki ei tällöin enää hakenut tehtävään, johon valittiin Lassi Hiekkala. Kivimäki oli vielä myöhemmin maalaisliittolaisen Hämeen Maa -lehden vastaavana toimittajana vuosina 1925–1929 ja Maalaisliiton Pohjois-Hämeen piirisihteerinä 1927–1929.
Välipuistorock
Välipuistorock 1990
Vuonna 1990 järjestettiin tapahtuma Nuorisotalon kentällä (Laurilan Puisto) perjantaina 13. heinäkuuta klo 14.00 alkaen. Esiintymässä olivat Juggling Jugulars, Makkonen, Paha Tapa, Oregon Pine, Jawa ja Zelezny.
Moi dix Mois
Historia
Nimi Moi dix mois on ranskaa ja tarkoittaa ”Minä kymmenen kuukautta”.
Välipuistorock
Välipuistorock 2001
Esiintyjinä olivat: The Rasmus, Tehosekoitin, Kwan, Funk-a-delic/Ugc, Oppositio/VJH/Dread-I, Johnny Sulttaani Oy, Juhani, 313, Liisanpuisto, Shimmer, Kaucas, Musta Orkidea, Nuera, Sara, Olari, Jaarli Padington, Vähäiset Äänet, Larharyhmä, Rauhantekijä/Vallankumousarmeija, Päämies feat. Heikki Salo (Miljoonasade), Hamara, Sanna Mansikka, Tekitha Punx/Tapani Ganja, Soul City.
Välipuistorock 2004
Järjestettiin Laurilan Puistossa 6.–7.8.2004.
Theodor Busse
Ernst Hermann August Theodor Busse (15. joulukuuta 1897 – 21. lokakuuta 1986) oli saksalainen upseeri ensimmäisessä ja toisessa maailmansodassa.
Busse kirjoitti useita sotaa käsitteleviä teoksia elämänsä aikana. Hän kuoli vuonna 1986 Wallensteinissa, Länsi-Saksassa.
Välipuistorock
Välipuistorock 2009
Järjestettiin 7.8.2009 Lapuan Vanhassa Paukussa.
Vuonna 88 Välipuistorock 2013
25 -vuotisjuhla, esiintymässä 13.7.2013 Laurilan puistossa: Rolls, Paha Tapa, Jane, Allied Forces ja Strangers Life.
Philipp Lahm
FC Bayern München
Kauden 2007–2008 lopulla Lahm näytti olevan vaihtamassa kasvattajaseurastaan Bayernista ulkomaalaiseen seuraan ja mm. espanjalaisten medioiden mukaan FC Barcelona oli Lahmin todennäköinen uusi työnantaja. Siirtohuhuista huolimatta Lahm jatkoi sopimustaan Bayernin kanssa vuoteen 2012 ja yhtenä tärkeänä tekijänä Lahmin päätökseen pidettiin uutta valmentajaa Jürgen Klinsmannia, jonka alaisuudessa hän oli pelannut myös Saksan maajoukkueessa. Ennen kauden 2008–2009 alkua Saksan medioissa liikkuneiden huhujen mukaan vasta 24-vuotias Lahm oli myös vahva ehdokas Oliver Kahnin seuraajaksi Bayern Münchenin kapteenina, mutta lopulta Klinsmann valitsi tehtävään hollantilaisen Mark van Bommelin.
Kaudella 2009–2010 Lahm pelasi uuden valmentajan, hollantilaisen Louis van Gaalin, alaisuudessa vihdoin omasta mielestään vahvimmalla paikallaan oikeana laitapakkina. Alkukauden vaikeuksien jälkeen Lahm pelasi oikealla laidalla yhden parhaista kausistaan ja muodosti toimivan tutkaparin Arjen Robbenin kanssa. Tehojen valossa tarkasteltuna kausi oli Lahmin uran paras. Hän saavutti kaikissa Bayernin riveissä pelaamissaan otteluissa tehot 1+12. Tämän lisäksi Van Gaal nimesi Lahmin joukkueen toiseksi kapteeniksi. Lahm pelasi kauden kaikissa otteluissa ja lukuun ottamatta ensimmäistä Saksan Cupin ottelua, myös täydet minuutit joka pelissä.
Maajoukkueura
18. heinäkuuta 2014 Lahm ilmoitti päättävänsä maajoukkueuransa. Hän teki viisi maalia 113 ottelussa.
NTF
NTF voi tarkoittaa ainakin seuraavia asioita:
Hauiskääntö
right|thumb|350px|Hauiskääntö [[levytanko|levytangolla.]]
Kungliga Myntkabinettet
Historia
Kolikkokabinetilla on pitkä historia. Ruotsin kruunu aloitti historiallisten rahojen keräämisen jo Vaasa-ajalla. Kuningatar Kristiina tosin vei suuren osan varhaisesta rahakokoelmasta mukanaan lähtiessään Ruotsista vuonna 1654. Kaarle XI onnistui 1690-luvulla ostamaan osan Kristiinan viemistä harvinaisista kolikoista takaisin ja määräsi asiantuntijat järjestämään kokoelmaa. Kruunun rahakokoelmat olivat ensin Ruotsin valtiokonttorin hallussa, mutta vuonna 1727 ne liitettiin Antikviteettiarkiston löytökokoelmiin. Nimi Kungliga Myntkabinettet otettiin käyttöön pian sen jälkeen.
Hauiskääntö
Variaatiot
Normaalisti hauiskääntö tehdään kämmenet ylöspäin käännettynä. Kämmenten kääntäminen toisin päin vaikuttaa myös kyynärvarren lihaksiin.
Taiwanin presidentinvaali 2016
Taiwanin presidentin- ja varapresidentinvaali 2016 järjestettiin Taiwanissa eli Kiinan tasavallasa 16. tammikuuta 2016. Presidentiksi valittiin Demokraattisen edistyspuolueen ehdokas Tsai Ing-wen ja varapresidentiksi riippumaton Chen Chien-jen.
Paul Mazursky
Kriitikko Markku Soikkeli kirjoitti 1990-luvun alussa: ”Ohjaaja Paul Mazursky on elokuvan keskinkertaisia suuruuksia. Hänen ohjauksensa ovat miellyttäviä, ei enempää ei vähempää. Mazurskyllä on myös erityislahja ohjata keski-ikäisten elämää pohtivia ihmissuhdetarinoita.”
Montecatini Terme
Montecatini Terme on terveyskylpylöistään tunnettu kaupunki Italiassa. Kaupungin asukasluku oli 20 409 ihmistä 31. joulukuuta 2015. Kaupunki sijaitsee Pistoian maakunnassa Toscanan alueella, Keski-Italiassa. Montecatini Terme on suosittu matkailukohde ja siellä on 230 hotellia.
Jotain on mulla mielessäni
Levystä julkaistiin remasteroitu CD-versio 10. syyskuuta 2007. Sillä on bonuskappaleina kolme maxisingle-raitaa.
Nord-Aurdal
Media
Paikallislehti Avisa Valdres ilmestyy kolmesti viikossa.
Volgogradin alueen lippu
Volgogradin alueen lippu on Venäjälle kuuluvan Volgogradin alueen tunnus. Se hyväksyttiin 18. syyskuuta 2000, ja sen mittasuhteet ovat 2:3.
Järvenpään yhteiskoulu
Kohu katsomosta
Uudisrakennuksen liikuntasalin katsomosta nousi kohu, koska sen huomattiin olevan virheellisesti suunniteltu niin, ettei katsomosta nähnyt koko salia. Järvenpään kaupunki ilmoitti myöhemmin siirtävänsä katsomoa eteenpäin, niin että normaalipituinen aikuinen näkee kahdelta alimmalta katsomoriviltä koripallokentän rajat kokonaan. Kustannusarvio siirrolle on 10 000-15 000€
Väärälammi (Hämeenlinna, Könnölä)
Vesistösuhteet
Lampi sijaitsee Kokemäenjoen vesistössä Vanajan reitin valuma-alueella, ja siellä tarkemmin Räikälänjoen valuma-alueella ja Alajoen valuma-alueella. Lammen vedenpinnan korkeus on 125,7 metriä mpy. Siihen laskee pitkä metsäoja, jonka valuma-alueella ovat esimerkiksi Ahvenlammi ja Luokkalammi. Lammen oma laskuoja laskee 250 metrin päähän Emälammiin.
Huelet Benner
Huelet Leo "Joe" Benner (1. marraskuuta 1917 Arkansas – 12. joulukuuta 1999 Florida) on yhdysvaltalainen pistooliampuja ja olympiavoittaja.
Tyypin 2 diabetes
Tyypin 2 diabetes on aluksi oireeton useiden vuosien ajan. Taudin edetessä hyperglykemia pahenee, jolloin se voi aiheuttaa muun muassa runsasta virtsaamistarvetta, runsasjanoisuutta, ei ilmeisistä syistä johtuvaa laihtumista, näön sumeutta tai nälkäisyyttä. Tyypin 2 diabetesta potevien elinajanodote on terveitä lyhyempi, sillä taudissa voi myöhäisvaiheessa ilmetä vakavia elämänlaatua heikentäviä sairauksia, kuten munuaisten vajaatoimintaa aiheuttava diabeettinen nefropatia, sokeuteen mahdollisesti johtava diabeettinen retinopatia, diabeettinen neuropatia tai sepelvaltimotauti.
Raymond Legrand
Raymond Legrand (1908 Pariisi – 1974 Pariisi) oli ranskalainen orkesterinjohtaja ja säveltäjä. Hän oli säveltäjä Gabriel Faurén oppilas ja jo varhain teki tunnetuksi itsensä töillä, jotka käsittelivät harmonisointia, instrumentointia ja orkestrointia.
Algerine-luokka (tykkivene, 1880)
Voimanlähde
Luokan alukset oli parkkitakiloituja, mikä mahdollisti purjeiden käytön pienemmällä miehistöllä. Kaukaisilla laivastoasemilla, joissa hiilitäydennys ei ollut mahdollista, aluksen kapteenilla oli mahdollista pystyttää mesaanimasto ja siten lisätä purjehdusnopeutta.
Aseistus
Tykkiveneet oli suunniteltu käyttämään yhtä seitsentuumaista ja kahta 64-paunaista rihlattua, suustaladattavaa tykkiä. Tykkien lisäksi aluksilla oli kaksi konekivääriä sekä kunnialaukaustykki. Seitsentuumainen tykki vaihdettiin myöhemmin kahteen viisituumaiseen, 40 cwt:n takaaladattavaan BL-tykkiin.
Komorin kieli
Vokaalit
Lähde:
Hämähäkkieläimet
Lukit (Opiliones)
Lukit muistuttavat ulkoisesti suuresti hämähäkkejä. Niillä on usein erityisen pitkät jalat ja pieni, pallomainen ruumis. Ne syövät pääasiassa kuolleita hyönteisiä, mutta myös eläviä hyönteisiä ja kasviravintoa. Lukit eivät kudo verkkoja.
Kale Clague
Ura
Joulukuussa 2021 Kings asetti Claguen waiwers-listalle, josta Montreal Canadiens poimi hänet joukkueeseensa.
Elizabeth Short
thumb|Elizabeth Shortin pidätyskuva vuodelta 1943; hän oli jäänyt kiinni alaikäisenä juomisesta. thumb|Elizabeth Shortin hauta Elizabeth Short (29. heinäkuuta 1924 – 15. tammikuuta 1947), jota kuolemansa jälkeen kutsuttiin myös Mustaksi Dahliaksi, oli Los Angelesissa surmattu nainen, jonka murhaa ei ole pystytty selvittämään. Tapaus nostatti aikoinaan suuren mediakohun raakuutensa vuoksi.
Pyykösjärvi (järvi)
Pyykösjärven tila on huonontunut 1980-luvun jälkeen merkittävästi. Järven suurin tulo-oja, Ruskonoja, käännettiin jo 1960-luvulla virtaamaan suoraan Pyykösjärven laskuojaan, ja nykytilanteessa Ruskonojan vettä pääsee järveen asti lähinnä keväällä entisen purku-uoman tulviessa. Kilometrin päässä sijaitsevan Kemiran lannoitepitoisia hulevesiä johdettiin Pyykösjärveen vuoteen 1990 saakka. Nykyisellään järveen tulee vettä luontaisesti enää sateena ja ympäristön asutusalueiden huuhtoutumina metsäojia myöten, ja nämä vedet ovat usein huonolaatuisia. Järvi on ollut rehevöitynyt jo vuosikymmenten ajan.
Linnusto
Pyykösjärvi on monipuolinen lintuvesi. Tyypillisiä pesimälintuja ovat silkkiuikku (noin 10 paria), nokikana (5–10 paria) sekä sorsalinnut tukkasotka, telkkä, tavi, sinisorsa ja haapana. Yksi laulujoutsenpari on pesinyt järvellä vuosittain. Kahlaajista alueella tavataan esimerkiksi liroja ja taivaanvuohia. Lisäksi järvellä oleskelee koko avovesikauden ajan Ruskon jätekeskuksen alueella ruokailemassa käyviä lokkeja. Loppukeväällä järvellä on tavattu toista tuhatta pikkulokkia, kymmeniä vesipääskyjä sekä tuhansia pääskyjä. Syksyisin järvelle kerääntyy satoja vesilintuja, joista yleisimpiä ovat haapana, tukkasotka, isokoskelo ja telkkä. Lisäksi uiveloita on tavattu enimmillään satakunta. Syksyisin järvellä tavataan myös harmaahaikaroita, joita on enimmillään nähty kymmenkunta.
Samed Yeşil
Samed Yeşil (s. 25. toukokuuta 1994 Düsseldorf, Saksa) on saksalainen jalkapalloilija, pelipaikaltaan hyökkääjä. Hän edustaa saksalaisseura Uerdingeniä. Kotimaansa lisäksi hän on pelannut Sveitsissä ja Kreikassa sekä kuulunut englantilaisseura Liverpoolin organisaatioon. Yeşil on 180 senttimetriä pitkä ja painaa 72 kilogrammaa.
Rudolf Höss
Ura SS-joukoissa
thumb|Höss juuri ennen teloitustaan thumb|Höss hirressä. [[Hirttäminen tapahtui ns. lyhyellä pudotuksella.]]
Gibson L5CES
Gibson L5CES on Gibsonin vuodesta 1951 lähtien valmistama puoliakustinen sähkökitara.
Fosfofruktokinaasi-1
thumb|250px|Malli fosfofruktokinaasi 1:n rakenteesta Fosfofruktokinaasi-1 on entsyymi, joka katalysoi glykolyysin kolmatta vaihetta. Entsyymin substraattina ovat fruktoosi-6-fosfaatti ja ATP-molekyyli ja tuotteina muodostuu fruktoosi-1,6-bisfosfaattia ja ADP-molekyyli. Fosfofruktokinaasi-1:n EC-numero on EC 2.7.1.11.
Myllykosken rautatieasema
Myllykosken alkuperäinen asemarakennus rakennettiin radan länsipuolelle vuonna 1890. Myllykosken paperitehtaan sivuraide lähti tuolloin aseman edestä. Liikenteen sujuvuuden takia asema siirrettiin myöhemmin radan itäpuolelle, ja vanha asemarakennus purettiin vuonna 1970. Liikennepaikan viimeisin asemarakennus oli yksinkertainen, vuonna 1970 valmistunut puurakennus. Uusi asemarakennus osoittautui heti liian pieneksi ja sitä laajennettiin reletilalla, akkuhuoneella ja varastolla vuonna 1979. Lipunmyynti ja odotustilan aukiolo lopetettiin 1999 tai 2002, joten varustetasoltaan asema vastaa seisaketta. Tyhjilleen jäänyt ja ilkivallasta kärsinyt asemarakennus purettiin syksyllä 2013, koska Liikennevirastolla ei ollut sille enää käyttöä.
Fosfofruktokinaasi-1
Rakenne ja toiminta
Fosfofruktokinaasi-1 on tärkein glykolyysin säätelykohta. Entsyymissä on kaksi sitoutumiskohtaa ATP-molekyylille. Katalyyttinen kohta ja allosteerinen säätelykohta, jonka affiniteetti ATP:lle ei ole yhtä suuri. Kun solu tuottaa riittävästi ATP:ta ja sen konsentraatio on korkea, sitoutuu ATP allosteeriseen säätelykohtaan ja inhiboi entsyymin toimintaa. Solun pH:n lasku voimistaa ATP:n entsyymin toimintaa estävää vaikutusta. AMP-molekyyli on puolestaan fosfofruktokinaasi-1:n allosteerinen aktivaattori. Korkea AMP-taso on merkki siitä, että solu tarvitsee energiaa ATP:n muodossa ja fosfofruktokinaasi-1-aktivoituu. Sitruunahappo on fosfofruktokinaasi-1:n allosteerinen inhibiittori ja fruktoosi-2,6-bisfosfaatti aktivoi entsyymiä allosteerisesti.
Myllykosken rautatieasema
Myllykosken aseman historiaa
Päätös radan rakentamisesta Kouvolasta Kotkaan tehtiin valtiopäivillä 1888. Radan rakennustyöt suoritettiin vuosina 1889 - 1890. Talvella 1889 ratainsinööri G Zitting tuli vapaaherra Henrik Wreden kotiin Toivolaan ja sanoi, lähdetäänpä etsimään paikkaa Viialan kylään rakennettavaa asemaa varten. Miehet nousivat suksille ja hiihtivät kauppias Hannulan Kymijoen rannalla sijaitsevalta puuhiomolta 700 m itään. Zitting tarkasteli paikan ja totesi sen olevan maastoltaan aseman paikaksi sopivan.
Fosfofruktokinaasi-1
Rakenne ja toiminta
Taruin tautia sairastavilla potilailla on geenimutaation vuoksi vain vähän oikein toimivaa fosfofruktokinaasi-1-entsyymiä. Tämän vuoksi lihasten rasituskestävyys on heikentynyt.
Myllykosken rautatieasema
Asemapäälliköt
Myllykoskella toimi asemapäälliköt virassaan vuosina 1891-1979.
Ratapihan kasvu ja kuolema
Myllykosken ratapiha rakennettiin pääosin paperiteollisuuden tarpeisiin. Kun rautateiden tavaraliikenteen hinnoittelua uudistettiin kustannuspohjaiseksi 1990-luvulla, rahtimaksut nousivat. Tällöin Myllykoski Paperin johto ei hyväksynyt ehdotettuja korotuksia ja päätti siirtää kaikki kuljetukset kokonaan "kumipyörille". Tämä johti Myllykosken ratapihan alasajoon, vaikka vähän aikaisemmin ratapihalla oli tehty suuret investoinnit. Myllykosken aseman ratapiha oli Myllykoski Paperin paperitehtaan käytössä vuoteen 2000 asti, joidenkin lähteiden mukaan vuoteen 1994. Tehdas oli 1980-luvulla vetänyt sivuraiteen urheilukentälle ja Anjalankosken kaupunki oli rakentanut kaksi ylikäytävää rataa varten.
Kavio
Kavioiden vaivoja
Sädemätä johtuu useimmiten huonosta hygieniasta, mutta myös huonosta kavionhoidosta ja sädeuurrosten ahtaudesta. Säde haisee pahalle, se on pehmeä ja se voi muuttua tummaksi. Pitkälle edennyt sädemätä voi aiheuttaa ontumista ja se on vaikea parantaa.
Hyyryjärvi
Hyyryjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi kuuluu Kuloveden lähialueeseen.
Bun Cook
Frederick Joseph "Bun" Cook (18. syyskuuta 1903 Kingston, Ontario – 19. maaliskuuta 1988) oli kanadalainen jääkiekkoilija. Hyökkääjänä pelannut Cook edusti New York Rangersia Boston Bruinsia National Hockey Leaguessa ja Saskatoon Crescents seuraa Pacific Coast Hockey Association -liigassa.
Vasa (laiva)
Valmistus
Vasa rakennettiin tukholmalaisella telakalla, jossa töitä valvomaan värvättiin kaksi kuninkaan suosioon noussutta laivanrakentajaa: ruotsalainen Antonius Monier ja hollantilainen Henrik Hybertsson. Hybertsson sairastui 1625 vakavasti, jolloin työtä jatkoi Hybertssonin apulainen Hein Jacobsson. Hybertsson kuoli 1627.
Neitsytmatka
pienoiskuva|Vasan keula Vasa lähti 10. elokuuta 1628 Tukholman satamasta neitsytmatkalleen. Tarkoitus oli noutaa matkaan kauempana sijaitsevasta Vaxholmin linnakkeesta vielä 300 miestä. Sää oli ollut tyyni, kun alus oli ehtinyt matkata noin neljännestunnin ja vajaat 1 300 metriä, äkillinen tuulenpuuska tarttui sen purjeisiin ja kaatoi sen kello neljän ja viiden välillä iltapäivällä. Merivesi syöksyi sisään tykkiporteista, jolloin alus alkoi nopeasti vajota. Aikalaisten mukaan onnettomuudessa hukkui noin 50 ihmistä. Hylyn läheltä on löydetty 25 luurankoa. Vasa upposi muutamassa minuutissa Tukholman edustalle Tegelvikenin kohdalle noin 30 metrin syvyyteen ja makasi siellä hyväkuntoisena 333 vuotta.
Kunnostus
pienoiskuva|Vasa-museo ulkopuolelta katsottuna. Noston jälkeen piti laivan pelastamiseksi kuitenkin ryhtyä toimiin nopeasti. Yli 330 vuoden ajan meren pohjassa ollut hylky olisi hajonnut pian ilman konservointitoimia. Aluksi Vasa pidettiin vain märkänä, kunnes päädyttiin polyetyleeniglykoliin (PEG). Kyseessä on vesiliukoinen vahamainen aine, joka tunkeutuu puuhun ja syrjäyttää veden. Vasaa pidettiin PEG-suihkussa 17 vuotta.
Kuhmon kaupunginkirjasto
Kaupunginkirjasto kuuluu Kainuun Kainet-kirjastokimppaan, jonka kokoelmia jäsenkuntien asukkaat voivat hyödyntää, niin fyysisiä teoksia kuin sähköisiä aineistojakin (esimerkiksi e-kirjoja, e-äänikirjoja, suoratoistoelokuvia ja musiikki-instrumenttien soiton oppikursseja).
The New Classic
Albumi pääsi maailmanlaajuisesti lukuisilla listoilla viiden parhaan joukkoon ja siltä julkaistiin yhteensä viisi singleä; albumin johdantosingle "Work" menestyi kaupallisesti hyvin, sijoittuen Britannian singlelistan 17. sijalle sekä sijoittuen listoille myös Australiassa ja Yhdysvalloissa. Albumin toinen single Bounce koki samanlaisen menestyksen Isossa-Britanniassa, saavuttaen parhaimmillaan listan 13. sijan. Kolmas single "Change Your Life" saavutti Britannian singlelistan 10. sijan, muodostuen artistin ensimmäiseksi kyseisellä listalla kymmenen parhaan joukkoon päässeeksi singleksi. Samalla se pääsi Australian Top 50 -singlelistalle (Azalean ensimmäinen vastaavaa saavuttanut single) ja Uuden-Seelannin sekä Yhdysvaltain listoille. Neljäs single "Fancy", jolla vierailee myös brittiläislaulaja Charli XCX, muodostui kansainväliseksi menestykseksi, päästen viiden parhaan joukkoon Australiassa ja Isossa-Britanniassa sekä päästen listan kärkeen Uudessa-Seelannissa, Yhdysvaltain Billboard Hot 100 -listalla sekä Kanadassa Canadian Hot 100 -listalla. Albumin viides single "Black Widow", jolla vierailee brittiläislaulaja Rita Ora, pääsi Britannian singlelistan neljännelle sijalle, muodostuen kyseisellä listalla hänen menestyneimmäksi singleksi johtavana artistina ja se pääsi myös Billboard Hot 100 -listan kolmannelle sijalle. Albumi voitti vuoden 2014 ARIA Music Awardsissa kategoriassa "Artistin läpimurtojulkaisu" ja vuoden 2014 American Music Awardsissa kategoriassa "Suosikki rap/hip-hop albumi", päihittäen Draken Nothing Was the Samen sekä Eminemin The Marshall Mathers LP 2:n. Albumi toi Azalealle myös neljä Grammy-ehdokkuutta kategorioissa "Paras uusi artisti", "Vuoden levytys" ja "Paras pop-duo/kokoonpanoesitys" "Fancylle" sekä "Paras rap-albumi" 57:ssä Grammy-palkintogaalassa.
"The New Classicistä" julkaistiin uusintapainos marraskuussa 2014, nimeltään Reclassified. Azalea ilmoitti 17. lokakuuta 2014, että albumin johdantosingle tulee olemaan "Beg for It", jolla myös vierailee tanskalaislaulaja MØ.
Paulo Wanchope
pienoiskuva|Paulo Wanchope vuonna 2007. Paulo César Wanchope Watson (s. 31. heinäkuuta 1976) on costaricalainen entinen jalkapalloilija, joka pelasi viimeksi Yhdysvaltain Major League Soccerissa Chicago Firen joukkueessa kaudella 2007. Wanchope on Costa Rican maajoukkueen kaikkien aikojen paras maalintekijä. Pelaamissaan 73:ssa maaottelussa hän teki 45 maalia.
Fritz Haber
Kemialliset aseet
Haberia on sanottu myös kemiallisten aseiden isäksi, sillä hän oli osallisena kloorin ja muiden taistelukaasujen kehittämisessä ja käyttöönotossa ensimmäisen maailmansodan aikana. Hänen vaimonsa, kemian tohtori Clara Immerwahrin arvellaan tehneen itsemurhan Haberin roolin takia. Hän siirtyi sodan päättyessä Sveitsiin, koska oletti joutuvansa syytteeseen sotarikoksista, mutta yleiseksi hämmästykseksi hänelle myönnettiin 1918 Nobelin kemianpalkinto. Haber oli isänmaallinen saksalainen ja valvoi henkilökohtaisesti ensimmäisiä kokeita, joissa kaasua käytettiin venäläisiä vastaan ensimmäisen maailmansodan itärintamalla.
Samurai hämyisen illan
Nippon Akademī -palkinto
Vuodelta 2001 palkittu Japanissa parhaana elokuvana 13 sarjassa.
Toshirō Mifune
Ura
Myös Mifunen poika Shirō Mifune on näyttelijä ja näytellyt muun muassa Suomenkin televisiossa esitetyssä elokuvassa Sateen jälkeen.
Geir Haarde
Pääministerinä
Haardesta tuli Islannin pääministeri 15. kesäkuuta 2006 Halldór Ásgrímssonin ilmoitettua eroavansa pääministerin paikalta 5. kesäkuuta 2006. Haarde johti aluksi pitkään jatkunutta Itsenäisyyspuolueen ja Edistyspuolueen hallitusta. Toukokuun 2007 vaaleissa agraarinen Edistyspuolue menetti viisi paikkaa ja Haarden toinen hallitus koottiin Itsenäisyyspuolueen ja sosiaalidemokraattisen Allianssin välille.
Haarden kaudella Islannin taloustilanne romahti Yhdysvalloista lähteneen kansainvälisen finanssikriisin aikana. Valtio otti 29. syyskuuta 2008 haltuunsa 75 % maan kolmanneksi suurimman pankin Glitnirin osakkeista sille annettavaa 600 miljoonaa euroa vastaan. Maanantaina 7. lokakuuta Haarde piti televisiopuheen, jossa hän sanoi pelkäävänsä pankkikriisin kaatavan koko Islannin talouden ja maan ajautuvan vararikkoon.
Rattijuopumus
Historiaa
Vuonna 1957 voimaan tulleen, järjestyksessä toisen tieliikennelain 8 §:ssä kiellettiin moottoriajoneuvon kuljettaminen ”juopuneena taikka alkoholin tai muun huumaavan aineen vaikutuksen alaisena”. Rattijuopumuksesta voitiin tuomita rangaistukseen siinäkin tapauksessa, että teko oli tapahtunut yksityisellä tai suljetulla alueella. Rangaistukseksi rattijuopumuksesta oli säädetty vankeus tai enintään kolmen vuoden kuritushuonerangaistus sekä ajokortin menetys, vain erittäin lievissä tapauksissa sakkorangaistus. Jos rattijuoppo aiheutti toiselle kuoleman tai vaikean ruumiinvamman, hänet voitiin tuomita kuolemantuottamuksesta enintään kahdeksaksi ja vaikean ruumiinvamman tuottamisesta enintään kuudeksi vuodeksi kuritushuoneeseen. Jos joku luovutti moottoriajoneuvon hänen tietensä juopuneen henkilön kuljetettavaksi, luovuttajaa rangaistiin vankeudella tai sakolla. Rattijuopumuksen promillerajat (rattijuopumus 0,5 promillea, törkeä rattijuopumus 1,5 promillea) vahvistettiin laissa vuonna 1977, ja seuraavana vuonna Liikkuva poliisi sai käyttöönsä ensimmäiset kaksi alkometriä. Tätä ennen kuljettajien ajokuntoa oli tarkastettu väriä vaihtavalla puhalluspussilla tai hengitysilman hajun perusteella.
Europa (kuu)
Pinta
Ilmakehä on ohut, ja se koostuu kokonaan hapesta. Happi ei todennäköisesti ole elollista alkuperää, vaan syntynyt auringonvalon ja varattujen hiukkasten osuessa pintaan vapauttaen vesihöyryä. Höyry jakautuu hapeksi ja vedyksi, ja vetyatomit karkaavat kokonaan kuun ilmakehästä keveytensä takia.
Kirsi Virrantaus
Eloranta työskenteli TKK:n tutkijana (1977–1978), ja ulkomaan opintojensa jälkeen assistenttina (1980–1984). Sitten hän toimi Maa ja Vesi Oy:n kehitysinsinöörinä (1984–1985), Maanmittaushallituksen tutkijana (1986–1987) ja Geodeettisen laitoksen osastonjohtajana 1987–1988. Vuodesta 1988 lähtien hän on ollut TKK:n kartografian professori, organisaatiomuutoksen jälkeen Aalto-yliopiston professori.
Satukallio
Satukallion voi jakaa karkeasti kahteen alueeseen; vanhaan Satukallioon, joka sijaitsee Sipoontien eteläpuolella ja Oinasmäkeen, joka taas on Sipoontien pohjoispuolella. Oinasmäen puolella sijaitsee myös K-Market Satukallio, Oinaskadun koulu sekä päiväkoti Lampaanpolska. Satukallion alueella on myös kaupungin lumenkaatopaikka, jossa paikalliset ihmiset käyvät muun muassa ulkoiluttamassa koiriaan. Satukalliossa on pääasiassa omakoti- ja rivitaloasuntoja.
Matovaara
Kylä syntyi metsätyömieskyläksi, sillä tärkein toimeentulonlähde 1960-luvulle asti oli metsätyö.
Kylä tunnetaan urheiluseura Matovaaran Mahdista, joka on perustettu 1951. Urheiluseurasta ja samalla kylän toiminnasta on tehty liikuntahistorian ja liikuntasosiologian tutkimuksia.
Selkälihas
Selkää vahvistavia harjoituksia
Alaselän lihakset eli selän ojentajat vahvistuvat, kun ne pitävät keskivartaloa suorana esimerkiksi maastavedossa, kun taas aktiivisesti niitä voi treenata tekemällä vaikkapa selänojennusta.
Bani (kirjain)
Bani äännetään yleensä :nä.
Jadon Sancho
Seurajoukkueura
Sancho siirtyi Dortmundiin runsaan 7,5 miljoonan euron siirtosummalla elokuussa 2017. Tulokaskaudellaan hän pelasi 12 Saksan pääsarjaottelua, joissa teki yhden ja syötti neljä maalia. Kaudella 2018–2019 hän pelasi Bundesliigassa Dortmundin kaikki 34 ottelua ja teki niissä 12 maalia, millä hän oli joukkueensa kolmanneksi paras maalintekijä. Hän teki kaksi maalia lokakuussa kotitasapelissä Hertha Berliniä vastaan ja huhtikuussa kotivoitossa Mainzia vastaan. Hän antoi kauden aikana 17 maalisyöttöä, mikä oli eniten koko sarjassa. Hänet valittiin kauden nuoreksi pelaajaksi.
Sancho siirtyi Englannin Valioliigan Manchester Unitediin 100 miljoonan euron siirtosummalla kesällä 2021. Tulokaskautensa 29 liigaottelussa hän sekä teki että syötti kolme maalia. Mestarien liigan seitsemässä pelissä hän viimeisteli yhden maalin. Kauden 2022–2023 alkupuolella Sancho pelasi säännöllisesti Unitedin avauskokoonpanossa, mutta lokakuun lopulla valmentaja Erik ten Hag lähetti hänet Alankomaihin harjoittelemaan itsensä parempaan kuntoon. Sancho palasi pelaamaan vasta helmikuun alussa yli kolmen kuukauden tauon jälkeen. Hän pelasi kauden aikana 26 valioliigaottelua, joissa teki kuusi ja syötti kolme maalia. Eurooppa-liigan kymmenessä ottelussa hän teki yhden maalin. Unitedin voittamassa Englannin liigacupissa hän tuli kahdessa viimeisessä ottelussa vaihdosta kentälle. Tappiollisessa FA Cupin loppuottelussa hän oli avauskokoonpanossa.
Savatage
Historiaa
Savatagen kaksi ensimmäistä, rosoisen soundin ryydittämää albumia, Sirens ja The Dungeons Are Calling, julkaistiin pienen levymerkin Par Recordsin kautta. Vuonna 1985 he kirjoittivat levytyssopimuksen Atlantic Recordsin kanssa ja julkaisivat kolmannen albuminsa Power of the Night. Julkaistuaan seuraavana vuonna neljännen pitkäsoittonsa Fight for the Rockin, joka oli levy-yhtiön painostamana syntynyt epäonnistunut yritys kaupallisempaan tyyliin, Savatage kiersi Kissin, Metallican ja Motörheadin kanssa.
Jeesus
Pidätys, oikeudenkäynti ja tuomio
Evankeliumien mukaan Jeesus vihastutti toiminnallaan aikansa juutalaisia ylipappeja ja lainopettajia, minkä vuoksi hänet haluttiin vaientaa. Johanneksen evankeliumi mainitsee suuren neuvoston kokouksen, jossa käsiteltiin uhkaa, jonka Jeesus muodosti hallitusjärjestelmän vakaudelle. Muissa evankeliumeissa tätä ei mainita lainkaan, vaan kaikki syy pannaan pappispuolueelle.
Jumalan valtakunta
Jeesuksen julistuksessa kantava ajatus oli se, että Jumalan valtakunta oli niin lähellä, että se tulisi jo pian. Aikojen loppu oli tullut, mikä ennusti suurta tuomiopäivää saatanalle ja sen pahoille enkeleille ja niille ihmisille, jotka olivat Jumalaa vastaan. Jumalan tuomio ei katsonut henkilöön. Sen voi välttää ainoastaan tekemällä parannuksen ja kääntymällä. Ihmisen ainoa pelastus oli itsensä hylkääminen ja kieltäminen ja pelkästään Jumalan tahdon noudattaminen.
Jeesuksen historiallisuus
Kristillisistä lähteistä tärkeimmät Jeesusta koskevat kirjoitukset ovat evankeliumit. Evankeliumien kirjoittajia ei tunneta ja varsinkin synoptisten evankeliumien alkuperäisistä lähteistä on useita teorioita. Jeesukselta ei tunneta omia kirjoituksia, eikä ole varmuutta siitä, missä määrin evankeliumien kuvaukset olisivat peräisin Jeesuksen tunteneilta ihmisiltä. Evankeliumit eivät ole varsinaista historiankirjoitusta, vaan ”ilosanomia” joiden tarkoitus on synnyttää ja vahvistaa uskoa Jeesukseen vapahtajana. Evankeliumien luotettavuus historiallisena lähteenä on kyseenalaistettu kautta vuosisatojen. Jo varhaiskirkon aikana ei-kristityt Kelsos ja Porfyrios arvostelivat terävästi evankeliumeja. Kristinuskon tullessa ainoaksi sallituksi uskonnoksi 380 Porfyrioksen teos kiellettiin useaan kertaan.
Syntymä
Yleisimmin Jeesuksen on arvioitu syntyneen 7 eaa. – 2 eaa. välillä. Jeesuksen syntymän tarkkaa ajankohtaa ei tiedetä, mutta hänen on arvioitu syntyneen syys–lokakuussa, eikä suinkaan joulukuussa. Matteuksen evankeliumi kertoo Jeesuksen syntyneen kuningas Herodeksen aikana, jonkin aikaa ennen hänen kuolemaansa. Historioitsija Josephuksen mukaan Herodes kuoli hieman ennen pääsiäistä vuonna 4 eaa. Uusin vertaisarvioitu tutkimus antaa viitteitä siitä, että Herodes olisikin kuollut vasta alkuvuodesta 1 eaa. Luukkaan evankeliumi puolestaan sanoo Quiriniuksen olleen Jeesuksen syntymän aikaan Syyrian käskynhaltijana. Raamatun kreikankielisissä alkuteksteissä Quiriniuksesta käytetään termiä ”heegemoneuoo”, joka voi tarkoittaa maaherran lisäksi myös jotain muuta johtavaa asemaa. Taulukossa 146, joka on Jack Fineganin kirjassa Handbook of Biblical Chronology, Quiriniuksen on merkitty olleen Syyrian maaherrana vuosina 3–2 eaa. Quiriniuksen hallintoajasta Syyriasta on kyllä myös tästä poikkeavaa tietoa. Jeesuksen syntymäpäivää on juhlittu ainakin 200-luvulta lähtien. Aluksi juhlapäivänä oli 6. tammikuuta. Jeesuksen syntymän ajoittamiselle jouluun on liitetty liittyy keisari Aurelianuksen vuonna 274 määräämään voittamattomalle auringolle omistettu Sol Invictus -juhlaan, joka oli 25. joulukuuta. Päivän juhlinta oli hyvin suosittua, ja se osui jo ennestään vanhan roomalaisen Saturnalia-juhlakauden loppuun. Vuonna 350 paavi Julius I kehotti kristittyjä juhlimaan Kristuksen syntymää samaan aikaan.
Yrkeshögskolan Arcada
Arcadan opiskelijakunta ASK
Opiskelijakunta perustettiin 1997 ja on Arcadan opiskelijoiden etujärjestö. Opiskelijakunta työskentelee sekä paikallisella-, että kansallisella tasolla SAMOK (Suomen opiskelijakuntien liitto) -jäsenyyden kautta ja on edustettuna Arcadan eri organisaatioryhmissä. Arcadan opiskelijakunnan ASK:in lisäksi Arcadalla löytyy viisi ainejärjestöä: Commedia, HanSe Sf, HOSK, TLK ja Kult.
Osakeyhtiö
Osakeyhtiön piirteitä
Osakeyhtiön keskeisiä piirteitä ovat: Osakeyhtiölle on ominaista, että osakkaiden osallistuminen toimintaan on välillistä. Yhtiön käytännön toimintaa johtaa osakkaiden valitsema hallitus, jonka jäsenien ei tarvitse olla yhtiön osakkaita. Osakkaat osallistuvat yhtiön päätöksentekoon yhtiökokouksessa käyttämällä puhe- ja äänivaltaa, jotka kuuluvat osakkaan hallinnoimisoikeuksiin yhtiössä. Osakkaan äänioikeus riippuu hänen omistamiensa osakkeiden määrästä.
Osakkailla on oikeus osuuteen yhtiön tuottamasta voitosta osinkojen muodossa. Mikäli yhtiö puretaan, yhtiön varat jaetaan osakkaille. Oikeus osinkoon ja jako-osuuteen kuuluvat osakkaan varallisuuspitoisiin oikeuksiin. Myös ne riippuvat osakkaan omistamien osakkeiden määrästä.
Maksunsaantijärjestys on Jukka Mähösen ja Seppo Villan mukaan yksi hyödyllinen tapa ymmärtää osakeyhtiön toimintaa. Maksunsaaja tarkoittaa sitä, jolla on oikeus saada rahassa mitattava korvaus osakeyhtiöltä. Työntekijät, sopimusvelkojat ja julkisyhteisöt ovat maksunsaantijärjestyksessä ensimmäisellä sijalla. Olennaista on, että osakkeenomistaja voi saada korvauksen sijoituksestaan vasta sen jälkeen, kun muut yhtiön velvoitteet on täytetty. Tällöin osakkeenomistajan saanto osakeyhtiöstä on residuaalinen.
Hietaheinäperhonen
Levinneisyys
Suomessa hietaheinäperhonen esiintyy Ahvenanmaalla, lounaissaaristossa ja etelärannikolla. Laji on taantunut Suomessa, aikaisemmin sitä on tavattu laajemmin länsirannikolla ja jonkin verran myös Etelä-Suomen sisämaassa.
Heckler & Koch P7
Heckler & Koch P7 on saksalaisen Heckler & Koch -yhtiön valmistama itselataava pistooli. Se suunniteltiin vuodesta 1971 lähtien pieneksi, edistyneitä turvallisuusominaisuuksia sisältäväksi aseeksi.
Historia
Heckler & Koch julkaisi P7:n ensimmäisen version usean vuoden kehityksen jälkeen vuonna 1976 nimellä PSP. Sarjatuotanto aloitettiin vuonna 1979 ja lopetettiin vuonna 2005.
Dagur Kári
Kárin seuraava elokuva oli tanskassa ja tanskan kielellä kuvattu Voksne mennesker (2005). Tämän jälkeen hän on ohjannut englanninkielisen elokuvan The Good Heart (2009), jossa pääosaa näyttelee skotlantilainen Brian Cox.
Augustine Kiprono Choge
Choge sijoittui Sopotin sisäratojen MM-kilpailuissa 2014 yhdeksänneksi 3 000 metrin juoksussa. Hän sai samalla matkalla pronssia Portlandin MM-hallikilpailuissa 2016 ajalla 7.57,43.
Djerma
Djerma on songhaikieli, jota puhutaan Nigerin lounaisosassa ja pienessä osassa Nigeriaa, Burkina Fasoa ja Malia. Sitä puhuu äidinkielenään 2,4 miljoonaa ihmistä.
Doni (kirjain)
Doni (asomtavruli Ⴃ, nuskhuri ⴃ, mkhedruli დ) on 1. kirjain georgian kolmessa kirjaimistossa.
Eurocontrol
Yläaluelennonjohtokeskus
Eurocontrolilla on myös ilmailun koulutuskeskus, Luxemburgin kaupungissa. Keskuksessa koulutetaan lähes kaikki Maastrichtin UAC:n lennonjohtajat. Lisäksi jäsenvaltioille tarjotaan kurssitusta ilmailun eri aloilta.
Kemi-Tornion ammattikorkeakoulu
Opiskelijatoiminta
KETOAKKU oli Kemi-Tornion ammattikorkeakoulussa opiskelevien yhteinen opiskelijakunta.
Sings the Songs That Made Him Famous
Varèse Sarabande -levy-yhtiö julkaisi albumista uuden painoksen vuonna 2003. Tässä uusintapainoksessa on lisänä neljä ylimääräistä kappaletta.
Cookie Clicker
Pelissä ideana on kerätä mahdollisimman monta keksiä klikkaamalla ruudun vasemmalla puolella olevaa suurta keksiä mahdollisimman monta kertaa. Keksien määrän kasvaessa pelaaja voi ostaa erilaisia esineitä (ja niihin päivityksiä), joiden avulla voi saada ylimääräisiä keksejä. Oman pelitilanteen voi tallentaa, jolloin sitä voi pelata myös muilla selaimilla. Pelissä ei ole päämäärää, keksejä voi saada periaatteessa loputtomiin saakka.
Visa vid vindens ängar
Visa vid Vindens Ängar on valkovenäläis-norjalaisen Alexander Rybakin kolmas studioalbumi, joka on julkaistu vuonna 2011. Albumi on kokonaan ruotsinkielinen.
Luděk Bukač
Luděk Bukač (4. elokuuta 1935 – 20. huhtikuuta 2019) oli tšekkiläinen jääkiekkoilija ja jääkiekkovalmentaja. Hän syntyi vuonna 1935 Usti nad Labemissa, Tšekkoslovakiassa ja aloitti pelaajauransa maan 2. sarjassa jo kaudella 1949–1950 1. CTLK Prahan joukkueessa ja jatkoi kahden 2.liigan kauden jälkeen joukkueen mukana pääsarjassa. Vuosina 1961–1963 hän pelasi armeijan seura ASD Dukla Jihlavassa ja palasi sitten takaisin Prahaan. Bukač lopetti pelaajauransa vuoteen 1967.
Terry Moore
Moore nousi maineeseen 1940-luvulla ja otti tunnetuimman taiteilijanimensä käyttöön vuonna 1948. Hän oli vuonna 1953 ehdolla parhaan naissivuosan Oscar-palkinnon saajaksi roolista elokuvassa Tule takaisin, pikku Sheba (1952).
Timo Mikkilä
Mikkilän ensiesiintyminen tapahtui Helsingissä vuonna 1932. Hän opiskeli ensin vuosina 1928–1930 yksityisesti ja sitten vuosina 1930–1932 Helsingin konservatoriossa. Siellä hän opiskeli Martti Paavolan johdolla. Hän piti ensikonserttinsa Helsingissä vuonna 1932, ja sen jälkeen hän opiskeli Pariisissa usean vuoden ajan. Mikkilä opetti pianonsoittoa Sibelius-Akatemiassa vuosina 1938–1948; vuosina 1955–1975 hän toimi siellä pianonsoiton professorina.
Timo Mikkilä kuoli sairaalassa Helsingissä 93-vuotiaana tammikuussa 2006. Hänet on haudattu Hietaniemen hautausmaan Taiteilijainmäelle.
John Stuart
Stuart oli kiinnostunut kasveista ja luonnontieteistä, ja hän tutustui Walesin prinssi Fredrikiin korttipelien merkeissä. Prinssin kuoltua Stuart oli leskiprinsessa Augustan läheinen tukija ja osallistui tulevan kuningas Yrjö III:n kasvatukseen ja Kew Gardensin kasvitieteellisen puutarhan luomiseen.
Nilkka
Lihakset ja jänteet
Säären lihakset suippenevat nilkan kohdalla pitkiksi jänteiksi, jotka kulkevat nilkkanivelten sivuitse tai päällitse jalkaterään ja liikuttavat jalkaterää ja varpaita. Nilkan takapuolella kulkee suuri akillesjänne, joka kiinnittyy kantaluuhun.
Meksikon peso
Peso Mexicano tai Peso on Meksikon nykyinen rahayksikkö. Sen symbolina käytetään merkkiä "$". Toisinaan käytetään myös lyhennettä Mex$ erotuksena Yhdysvaltain dollarista. Peso jakautuu sataan centavoon, jonka tunnuksena on "¢". Nykyinen ISO 4217-lyhenne Meksikon pesolle on MXN . Ennen vuoden 1993 rahauudistusta käytettiin lyhennettä "MXP".
Pyhä Samson
Pyhä Samson oli walesiläinen piispa, jota kunnioitetaan yhtenä seitsemästä Bretagnen perustaneesta pyhimyksestä.
Bandyliigakausi 2000–2001
Jääpallon Suomen bandyliigassa kaudella 2000-2001 pelattiin aluksi neljäntoista joukkueen yksinkertainen runkosarja, jonka jälkeen kahdeksan parasta jatkoi valioliigassa ja loput kuusi bandyliigan jatkosarjassa. Valioliigan kaksi heikointa ja jatkosarjan kaksi parasta karsivat pääsystä puolivälieriin, jonne suoraan pääsi valioliigan kuusi parasta joukkuetta. Puolivälierien voittajat kohtasivat välierissä ja näiden voittajat lopulta Bandyliigan finaalissa. Suomen mestaruuden voitti Oulun Luistinseura.
Åland Post
thumb|300px|Postitoimisto Maarianhaminassa
Åland Post Ab (maaliskuuhun 2016 Posten Åland) on Ahvenanmaan oma postilaitos. Normaalin postinjakelun lisäksi se myös julkaisee itse omat postimerkkinsä.
Pudotuspelit
Cup-muotoisessa pelityylissä jatkoon menijä ratkaistaan kerrasta poikki eli niin sanotulla paras yhdestä -menetelmällä tai kahden ottelun yhteistuloksen perusteella. Pelissä voidaan joutua pelaamaan myös jatkoaika, jos yhteistulos on mahdollisen vierasmaalisäännönkin jälkeen tasan.
Eemil Ponsimaa
Ponsimaa oli Kangasalan kirkkoherrana 1962–1965.
Brian McClair
Brian John McClair (s. 8. joulukuuta 1963 Bellshill, Skotlanti) on skotlantilainen entinen jalkapalloilija, pelipaikaltaan hyökkääjä. Hänet tunnetaan parhaiten ajastaan Manchester Unitedissa, jossa hän pelasi vuosien 1987 ja 1998 välillä 398 ottelua. Lempinimellä "Choccy" tunnettu skotti edusti urallaan myös Motherwellia ja Celticia. Nykyisin hän toimii Manchester Unitedin nuorisoakatemian managerina.
Salpausselän hyppyrimäet
Hyppyrimäkien kriittiset pisteet ovat nykyään K116 metriä HS130 metriä, K90 metriä HS100 metriä ja K64 metriä HS70 metriä. Lisäksi Lahden urheilukeskuksen alueella sijaitsevat Karpalon hyppyrimäet, joiden kriittiset pisteet ovat K38 metriä, K25 metriä, K15 metriä, K8 metriä ja K6 metriä.
Historia
Vuonna 1922 ensimmäisiä Salpausselän kisoja varten rakennettiin K40-hyppyrimäki. Siitä hyppyrimäestä hypättiin vuoden 1926 MM-kilpailut. Hyppyrimäkeä suurennettiin vuonna 1931 mahdollistamaan 50 metrin hypyt.
Vuonna 1964 Salpausselän kisojen yhteydessä järjestettiin ensimmäinen mäkihypyn joukkuekilpailu, jonka voitti Itä-Saksan joukkue. Samana vuonna rakennettiin uusi K73-suurmäki, jota remontoitiin vielä vuonna 1971. Tämä puinen Vanha Salpausselkä -hyppyrimäki purettiin vuonna 1976.
Uuden mäkihyppystadionin avajaisia vietettiin vuonna 1977 ja seuraavana vuonna järjestettiin MM-kilpailut. MM-kilpailuissa K-pisteet sijaitsivat 113 metrissä ja 88 metrissä. Mäkihypyn maailmancupin alusta alkaen Salpausselällä on hypätty vuosittain maailmancupin osakilpailuita, poikkeuksena MM-kilpailu vuodet. Vuonna 1987 hyppyrimäet remontoitiin vuoden 1989 MM-kilpailuita varten K114 ja K90 kokoisiksi ja keskimäen alastulorinteeseen asennettiin muovitus. Vuoden 2001 MM-kilpailuita silmälläpitäen vuonna 1997 suurmäen alastulorinteeseen asennettiin muovitus ja K-piste siirrettiin 116 metriin ja vuonna 1999 myös normaalimäkeä remontoitiin.
Arvokilpailuvoittajat
MM-kilpailuissa 2001 suurmäen maailmanmestaruuden voitti saksalainen Martin Schmitt, suurmäen joukkuekilpailun voitti Saksa joukkueella Sven Hannawald, Michael Uhrmann, Alexander Herr ja Martin Schmitt, normaalimäen maailmanmestaruuden voitti puolalainen Adam Małysz ja normaalimäen joukkuekilpailun voitti Itävalta joukkueella Wolfgang Loitzl, Andreas Goldberger, Stefan Horngacher ja Martin Höllwarth.
Thomas Pelham-Holles
Thomas Pelham-Holles (21. heinäkuuta 1693 – 17. marraskuuta 1768), Newcastlen herttua, oli brittiläinen whig-poliitikko, joka toimi maansa pääministerinä kahteen otteeseen: 1754–1756 ja 1757–1762. Hän vei Britannian seitsenvuotiseen sotaan.
Herman Raski
Herman Raski (24. tammikuuta 1898 Hietamäki, Inkeri – 1. tammikuuta 1969 Helsinki oli suomalainen kansakoulunopettaja ja näytelmäkirjailija.
Fenerbahçe Şükrü Saracoğlu
400px|thumb|center|Estadio Şükrü Saraçoğlu.
Tynkkylänjoen kartano
Tynkkylänjoen kartano on Savonlinnassa sijaitseva kartano. Siitä on ensimmäiset tiedot vuodelta 1561, jolloin Paavo ja Pekka Tynkkyinen hankkivat Tynkkyläjoen tilan hallintaansa. Sen jälkeen sillä on ollut lukuisasti omistajia. Tiedetään että kartanon päärakennus paloi 1737, ja siltä ajalta on luultavasti peräisin päärakennuksen vanhin osa, koska tulipaloja ei tiedetä olleen sen jälkeen.
Arina Averina
Ura
Averina aloitti hänen kautensa vuonna 2015 Moskovan Grand Prixissä. Tämän jälkeen hän kilpaili kansainvälisessä Corbeil Essonnes-kilpailussa missä hän voitti kokonaiskilpailun kultaa, ja hän voitti kaikki neljä kultamitalia välinekohtaisissa finaaleissa (pallo, vanne, keilat, nauha). Hän kilpaili MTK-Budapest-kilpailussa, sijoittuen kolmanneksi. Välinekohtaisissa finaaleissa hän voitti hopeaa pallolla ja pronssia vanteella. Tämän jälkeen hän kilpaili kansainvälisessä Dundee International Tournament 2015-kilpailussa Bulgarian Sofiassa sijoittuen kokonaiskilpailun toiselle sijalle.
Särä
Lemin kunta on tunnettu särästä.
Sardinia
Maantiede
Sardinia sijaitsee lähempänä Afrikkaa kuin Italian manneraluetta. Pääsaaren ympärillä on useita pieniä saaria; Palau ja Maddalenan saaristo idässä ovat kansallispuistona. Kaksi muuta kansallispuistoa ovat Asinaran kansallispuisto ja Gennargentun kansallispuisto.
Michigan State Capitol
Kolmas eli nykyinen lainsäädäntörakennus
Lainsäädäntörakennuksen vaaleahko kupoli maalattiin myöhemmin kirkkaanvalkoiseksi. Vuonna 1989 aloitettiin laajat entisöintityöt, ja ne saatiin päätökseen vuonna 1992. Entisöintitöissä muun muassa kupoli sai takaisin alkuperäisen värityksensä. 25. tammikuuta vuonna 1971 rakennus lisättiin Yhdysvaltain historiallisten kohteiden kansallisrekisteriin ja 7. lokakuuta vuonna 1992 siitä tehtiin kansallishistoriallinen maamerkki.
Henrik Borgström
Liiketoiminta
Borgström perusti Helsinkiin 1823 toiminimi Granberg & Borgströmin. Saatuaan porvarisoikeudet vuonna 1825 hän perusti oman kauppahuoneen, jonka on sanottu olleen ensimmäinen moderni kauppahuone Suomessa ja kehittäneen monin tavoin kasvavan pääkaupungin liike-elämää. Aluksi Borgströmin kauppahuone keskittyi agentuuritoimintaan, välittämään vienti- ja tuontilasteja pohjalaisille kauppa-aluksille sekä arvokkaita tietoja muille kauppahuoneille. Muista kauppahuoneista poiketen Borgström ei pyrkinyt laajentamaan toimintaansa laivanvarustukseen, mutta osti 1851 Helsingin ja Lyypekin väliä liikennöinen höyrylaivan. Sen sijaan Borgström laajensi omistuksiaan teollisuuden puolelle: Hän perusti vuonna 1834 Borgströmin tupakkatehtaan, joka oli pitkään Suomen suurin. Vuonna 1847 hän perusti tehtailija Axel Wilhelm Wahrenin ja varakonsuli Conrad Hernmarckin kanssa Forssan puuvillakehräämön. Siitä muodostettiin vuonna 1859 Forssa Osake Yhtiö, jonka toimitusjohtajana Borgström oli vuoteen 1865. Se oli hänen kannattavin liiketoimensa ja alansa toiseksi suurin yritys Finlaysonin jälkeen. Borgström oli myös suurin yksittäinen osakkeenomistaja Suomen Yhdyspankissa, joka perustettiin 1862. Vuonna 1846 perustettu sokeritehdas sen sijaan ei kannattanut.
Onnellinen mies
Juoni
Jaatinen riitautuu kyläkoulun rehtori Rummukaisen kanssa, kun Jaatinen ajautuu viettämään erään kesäyön hänen vaimonsa Leean kanssa, joka tulee raskaaksi.
Shigeaki Hinohara
Elämäkerta
Hinoharasta tuli St. Luke's International Hospital -sairaalan johtaja vuonna 1992 ja vuonna 1994 hän asennutti happiputkia ympäri sairaalaa käytäville ja auloihin maanjäristyksen varalta. Happiputket pelastivat henkiä Korkein totuus -ryhmän tehdessä Tokion metron sariinikaasuiskun vuotta myöhemmin. Sairaalaan tuotiin 640 kaasuiskun uhria ja heistä vain yksi menehtyi. Hinohara toimi lääkärinä yli 100-vuotiaaksi saakka. Hän kuoli hengityselinsairauteen Tokiossa 18. heinäkuuta 2017 sairastettuaan pitkään ikään liittyneitä sydän- ja muita sisäelinsairauksia.
Hana
Hanoja on suunniteltu eri käyttötarkoituksiin. Keittiöhanoissa on usein pitkä juoksuputki, joka helpottaa kannujen ja pullojen täyttämistä. Keittiöhanoista löytyy usein myös astianpesukoneliitäntä ja säädin, jonka kautta astianpesukoneen käyttöveden saantia hallitaan. Keittiöhanoja käytetään myös kodinhoitohuoneissa niiden käytännöllisen mallin ja pesukoneliitännän takia.
Alejandro de Tomaso
De Tomaso ajoi vain kaksi F1-sarjan GP:tä vuosina 1957 ja 1959 Ferrarin ja Cooperin talleissa. Hän sijoittui yhdeksänneksi Argentiinan GP:ssä 1957, toinen kisa päättyi keskeytykseen. Hän ei saanut MM-pisteitä.
Michael Wilding
Wilding syntyi vuonna 1912 Englannissa. Hän loi nuorena uraa kaupallisena taiteilijana, kunnes hän liittyi lontoolaisen elokuvastudion riveihin vuonna 1933. Tällöin alkoi hänen neljän vuosikymmenen pituinen näyttelijän ura sekä näyttämöllä että elokuvissa.
Kivi Larmola
Larmola on soittanut kitaraa vakituisesti muiden muassa Sekunda-, Lunatunes- ja Kätyrit-yhtyeissä sekä useissa lyhytikäisemmissä yhtyeissä.